– У Вашым выпадку хрост дачкі магчымы, а прысутнасць мужа пажаданая, паколькі ён мае права і абавязак займацца рэлігійным выхаваннем свайго дзіцяці. Варта запрасіць яго, а ўжо яго справа прыйсці ці не. Калі муж не хоча прысутнічаць пры хросце, было б добра, каб ён выказаў свой дазвол на хрост. Паразмаўляйце пра гэту справу са сваім пробашчам (настаяцелем). Падыдзіце да ксяндза той парафіі, на тэрыторыі якой Вы пражываеце. У хросце можа быць адмоўлена, калі няма надзеі на рэлігійнае выхаванне дзіцяці.